Rupert Neudeck

Rupert Neudeck (født 14. mai 1939 i Fristaden Danzig, død 31. mai 2016 i Köln) var en tysk journalist kjent for sitt humanitære engasjement. Han var grunnlegger av Komitee Cap Anamur/Deutsche Notärzte e.V. og formann for fredskorpset Grünhelme. Han ble verdenskjent i 1979 for redningen av tusenvis av vietnamesiske båtflyktninger i Kinahavet med «Cap Anamur».

 Liv og virke 
 Bakgrunn 
Som barn måtte Rupert Neudeck i slutten av januar 1945 flykte med sin mor, sine tre brødre og sin søster fra Danzig-Langfuhr. Flukten skulle skje med skipet Wilhelm Gustloff, men familien rakk ikke skipet. Dette reddet deres liv - skipet ble torpedert i Østersjøen.Flüchtlingspolitik: "Zu mehr Großzügigkeit zurückkehren", Rupert Neudeck i samtale med Christoph Heinemann i Deutschlandfunk den 2. januar 2015 Barndommen tilbragte han i Hagen i Westfallen. Der tok han abitur i 1958, ved samme gymnas hans far Edmund var matematikk- og fysikklærer.Bürgerpreis für Rupert Neudeck  In: WAZ/Der Westen. 27. februar 2015

Etter abitur studerte han filosofi, germanistikk, sosiologi og teologi. I 1961 avbrøt han studiet og trådte inn i jesuittordenen. Etter å ha gått ut av ordenen fortsatte han studiet, som han avsluttet i 1970. I 1972 tok han doktorgraden i filosofi med avhandlingen Politische Ethik bei Jean-Paul Sartre und Albert Camus.

 Journalist, aktivist 
Han begynte å arbeide som journalist ved den katolske kringkastingen i Köln, og arbeidet fra 1976 som fri journalist. I 1977 ble han redaktør ved Deutschlandfunk i avdelingen for politisk feature.

Som følge av den store nød vietnamesiske flyktninger opplevde i Sør-Kina-havet grunnla han med støtte fra forfatteren og nobelprisvinneren Heinrich Böll hjelpekomitéen Ein Schiff für Vietnam. I 1982 ble organisasjonen Komitee Cap Anamur/Deutsche Notärzte e. V. dannet, oppkalt etter fraktskipet «Cap Anamur», som Neudeck hadde reddet tilsammen 10 375 vietnamesiske båtflyktninger med og bragt til Tyskland. Senere ble skipet brukt til videre hjelpeinnsatser.

Frem til 1998 satt han i styret for komitéen Cap Anamur, og deretter ble han talsmann for hjelpeorganisasjonen. I april 2003 var han medgrunnlegger og ble valgt til formann for det internasjonale fredskorpset Grünhelme.

Fra 2002 besøkte Neudeck flere ganger Palestina, for å gjøre seg kjent med bygningen av barrieren og palestinernes levekår. Hans siste bok baserer seg på disse erfaringene. Den var en protest mot menneskerettsbruddene og muren.

 Utmerkelser 
 1978 – Republikken Somalias Cavaliere-Orden
 1985 – Theodor-Heuss-Medaille 
 1991 – Bruno-Kreisky-Menschenrechtspreis
 1998 – Erich-Kästner-Preis 
 1999 – Walter-Dirks-Preis 
 2003 – Marion-Dönhoff-Preis

 Bibliografi 

 Ich will nicht mehr schweigen. Recht und Gerechtigkeit in Palästina (2005) ISBN 3-937389-73-3
 Eine bessere Welt ist möglich. (2005) ISBN 3-570-50069-1
 Grünhelme. Bleiben, wenn andere gehen. (2005) ISBN 3-7831-2437-9 
 Nach dem Krieg. Vor dem Frieden als Ko-Autor (2003) ISBN 3-451-28255-0
 Jenseits von Kabul (2003) ISBN 3-406-50952-5 
 Die Menschenretter von Cap Anamur (2002) ISBN 3-406-48879-X 
 Reise ans Ende der legalen Welt. Die Nuba-Berge des südlichen Sudan (2001) ISBN 3-8258-5602-X 
 Janusz Korczak. Der König der Kinder (2000) ISBN 3-7666-0296-9
 Abenteuer Humanität. Mit der "Cap Anamur" unterwegs (1998) ISBN 3-87868-129-1 
 Vertrieben – verjagt. Das Schicksal der Kurden (1992)

 Referanser 

 Eksterne lenker 
 Rupert Neudecks hjelpeorganisasjon Grünhelme e.V.
 Komitee Cap Anamur

Kategori:Tyske journalister
Kategori:Personer fra Gdańsk